Közel száz egyetemista jelentkezett a Nestlé Alliance 4YOUth mentorprogramjába

Idén is folytatódott a Nestlé Alliance 4YOUth hiánypótló tehetséggondozási programja Magyarországon, melynek célja, hogy hozzásegítse a fiatalokat karriercéljaik eléréséhez. A Zyntern.com állásportálon meghirdetett mentorprogram résztvevői öt hónapon keresztül tanulhattak különböző nagyvállalatok vezetőitől.

A Nestlé 2014-ben indította az Alliance 4YOUth programot azzal a céllal, hogy felkészítse a fiatalokat a munkaerőpiac kihívásaira. 2021-ben a vállalat együttműködő partnereivel közösen új lendületet adott a kezdeményezésnek, és több hónapos mentorálással segítették a COVID-19 miatt hátrányba került egyetemista hallgatók fejlődését és elhelyezkedését.

A nagy sikerre való tekintettel a mentorprogramot idén is meghirdették a Zyntern.com felületén, ahol 92 hallgató jelezte érdeklődését, közülük pedig 21 kiválasztott tehetség kezdhette meg a munkát a vezetőkkel.

„A mentorprogram során a mentoráltak olyan tudásra tehetnek szert, mellyel könnyebben tudnak beilleszkedni meglévő vagy leendő munkahelyükön, és amit folyamatosan tudnak kamatoztatni karriercéljaik elérése érdekében” – mondta Tompa Gábor, a Nestlé Hungária közkapcsolati és vállalati kommunikációs igazgatója, aki maga is mentorként vett részt a programban.

A résztvevők változatos szakterületek hallgatói közül kerültek ki, többek között HR, jog, gazdálkodás és menedzsment, kereskedelem és marketing, kulturális antropológia, nemzetközi gazdálkodás és pszichológia.

A Zyntern.com elkötelezett a fiatalok karrierútjának támogatása mellett, melynek a Nestlé Alliance 4YOUth mentorprogram egy kiváló megtestesülése, hiszen általa olyan eszközöket kapnak a fiatalok, amellyel sikeresen építhetik a karrierútjukat, fejleszthetik készségeiket, képességeiket.

„Nagyszerű tapasztalás, hogy a fiatalok már egyetemistaként keresik azokat a plusz lehetőségeket, melyeket hosszú távon is tudnak kamatoztatni, és amelyektől még kiválóbb szakértők, és egyszer majd vezetők lehetnek – mondta Dóczi Ildikó, a Zyntern.com kommunikációs vezetője. Hozzátette: – Emellett az is öröm számunkra, hogy ennyi vállalat gondolkodik hasonlóan, és hogy komolyan rászánják az idejüket és energiájukat a fiatalabb generáció támogatására.”

Az Alliance 4YOUth mentorprogram részeként idén 7 vállalat vezetője vállalta, hogy öt hónapon keresztül mentorálja a kiválasztott résztvevőket, továbbfejlesztve a fiatalok soft skilljeit és kapcsolatépítési, networking képességeit, kapcsolati tőkéjüket. Az összefogásban a Nestlé Hungária mellett az Adecco, a Dentons, a Flow, a Humánia HRS Group Zrt., a NielsenIQ és a Wolt vezetői vettek részt. A programba az ország minden pontjáról érkeztek hallgatók, többek között a győri Széchenyi István Egyetemről, a Debreceni Egyetemről, a Szegedi Tudományegyetemről, az Eötvös Loránd Tudományegyetemről és a Budapesti Corvinus Egyetemről is.

Eredeti tartalom: Nestlé Hungária Kft.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/3074/kozel-szaz-egyetemista-jelentkezett-a-nestle-alliance-4youth-mentorprogramjaba/